**«РАСЛЫЙМ»**

**Фестивальнең оештыру**

**комитеты рәисе –**

**Казан шәһәре Башкарма комитетының Балалар һәм яшьләр эшләре комитеты рәисе**

**\_\_\_\_\_\_\_\_\_\_\_\_\_\_\_\_\_\_\_\_\_\_ C.А.Миронов**

**«\_\_\_\_»\_\_\_\_\_\_\_\_\_\_\_\_\_\_\_\_\_\_\_\_\_\_\_2016 ел**

**Студентларның ХХIV «Ягымлы яз-2016»**

**ачык Казан милли иҗат фестивален үткәрү турында**

**НИГЕЗЛӘМӘ**

1. **Гомуми нигезләмәләр**

Фестивальне оештыручылар:

Казан Мэриясе, Казан шәһәре Башкарма комитетының Балалар һәм яшьләр эшләре комитеты, Идел буе дәүләт физик тәрбия, спорт һәм туризм академиясе.

Фестивальне оештыруда ярдәм итүчеләр:

Казан шәһәре Башкарма комитетының Телләрне үстерү һәм иҗтимагый оешмалар белән үзара бәйләнешләр бүлеге, Бөтендөнья татар яшьләре форумы.

“Ягымлы яз - 2016” фестиваленең темасы:

**Бөек шагыйръ Габдулла Тукайның тууына 130 ел.**

1. **Фестивальнең максатлары һәм бурычлары**

«Ягымлы яз-2016» фестиваленең максатлары һәм бурычлары түбәндәгеләрдән тора:

* студент яшьләр арасында татар мәдәниятен үстерү;
* Казан шәһәре, Татарстан Республикасы, Россия Федерациясе һәм чит илләрнең югары һәм урта махсус уку йортлары студентларының милли сәнгать коллективлары арасында дуслык мөнәсәбәтләрен урнаштыру һәм үстерү;
* студент яшьләргә иҗади яктан үз-үзләрен күрсәтү өчен шартлар тудыру;
* башкару осталыгын күтәрү, үзешчән иҗат коллективларының репертуарын баету;
* иҗат коллективларына һәм башкаручыларга стимул бирү һәм бүләкләү;
* студент яшьләренең милли үзешчән сәнгать коллективларын эзләп табу һәм аларга ярдәм итү;
* милли мәдәниятне һәм гореф-гадәтләрне популярлаштыру һәм пропагандалау.

1. **Фестивальнең оештыру структурасы**

«Ягымлы яз-2016» фестиваленең оештыру комитеты фестиваль белән гомуми җитәкчелек итә, фестивальне финанслауны контрольдә тота, жюри составын, бүләкләү фондының күләмен билгели һәм аны номинацияләр буенча бүлә; фестиваль программасын раслый һәм фестиваль үткәрүне оештыра.

«Ягымлы яз-2016» фестиваленең оештыру комитеты рәисе тарафыннан фестивальнең оештыру комитеты составы раслана.

1. **Конкурс-фестивальне үткәрү шартлары һәм тәртибе**

Студентларның «Ягымлы яз-2016» ачык Казан милли иҗат фестивалендә Казан шәһәренең, Татарстан Республикасының, Россия Федерациясе һәм башка илләренең югары һәм урта махсус уку йортлары студентлары катнаша.

Алдагы елларда 1 нче урын алган һәм Гран-прига лаек булганнар фестивальдә катнаша алмыйлар.

«Ягымлы яз-2016» фестивале түбәндәге юнәлешләрдә үткәрелә:

- **музыкаль юнәлеш** (номинацияләр: вокал-соло, вокаль ансамбльләр, инструменталь уен коралларында уйнаучылар);

* **хореография юнәлеше** (солистлар һәм иҗат коллективлары; номинацияләр: фольклор бию (татар халык биюе), татар биюенә стильләштерү элементлары кертелгән популяр эстрада биюе, заманча татар биюе), 1 нче чыгыш – татар-милли биюе, 2 нче чыгыш – дөнья халыкларының берәр милли биюе;
* **театраль юнәлеш** (номинацияләр: театраль, нәфис сүз – конферанс);
* **мода театры** (1 нче чыгыш – заманча бирелештәге татар-милли костюмнарының коллекциясе, 2 нче чыгыш – заманча бирелештәге дөнья халыкларының берәр милли костюмнар коллекциясе);
* **«Ягымлы Язбикә»** (фотоконкурс);
* **Шагыйрьләр бәйгесе** (номинацияләр: шигырь hәм жыр тексты).

Башкаручылар конкурска төрле пландагы 2 әсәрдән торган программа тәкъдим итә. Катнашучы һәр этапта 4 минуттан да артмаган бер әсәр башкара. Әлеге вакыт кысалары мәҗбүри булып тора**.**

«Ягымлы Язбикә» номинациясендә катнашыр эчен профессиональ ясалган фотосурәтне оргкомитетнын электрон адресына жибәрергэ кирәк. Әлеге конкурста 16 яшьтэн алып 22 яшькэ кадәр генә булган татар студент кызлары катнаша ала. Татар телендә камил сөйләшу мәҗбүри.

Шагыйрьләр бәйгесендә катнашучы 16 яшьтән алып 30 яшькә кадәр булырга тиеш. Эшләрне оештыручыларнын электрон тартмасына жибәрергә кирәк (әлеге язмаларнын форматы doc. hәм Docx булырга тиеш).Язмалар бары тик татар телендә генә булырга тиеш.Жанрны автор узе сайлый, бер катнашучы ике әсэр белән генә катнаша ала.

Вокал-соло һәм вокаль ансамбль номинациясендә катнашучылар өчен, беренче әсәр башкаручыларның вокаль осталыкларын иң югары дәрәҗәдә ачарга тиеш. Конкурста катнашучының вокаль һәм артистлык осталыкларының синтезын ачыклау өчен, икенче әсәрдә биюләр куллану яхшырак булыр.

Фестивальнең сайлап алу турлары 2016 елның 20 нче апрелендә Идел буе дәүләт физик тәрбия, спорт һәм туризм академиясе концертлар (Универсада авылы , 35 нче йорт) залында узачак.

Казан шәһәрендә һәм Казанга якын урнашкан Татарстан Республикасының районнарында яшәүчеләрдән башкалар, шулай ук Россия регионнарында һәм чит илләрдә яшәүчеләр сайлап алу турын читтән торып узарга мөмкин. Моның өчен катнашырга теләүче 12 нчы апрельгә кадәр гариза һәм конкурс программасының таләпләренә туры килә торган DVD дисктагы югары сыйфатлы видеоязманы җибәрергә тиеш (материалларны файл алыштыру системалары ярдәмендә җибәрергә мөмкин).

1. **Фестивальгә нәтиҗәләр ясау**

Жюри һәр юнәлештә лауреатларны билгели һәм күләме, формасы, бүләкләр саны буенча карар кабул итә.

«Ягымлы яз-2016» фестивале лауреатлары дипломнар, акчалата приз, яки кыйммәтле бүләкләр белән бүләкләнә.

Жюриның махсус бүләкләр тапшырырга хокукы бар.

1. **Фонограммаларга һәм реквизитка таләпләр**

Фонограммалар CD яки MD (мини-диск) дискларында бирелергә тиеш. Кассеталар куллану тыела**.** Чыгыш фонограммалары тәртип буенча яздырылган булырга тиеш. Барлык фонограммаларда да шәһәр (район) исеме, башкаручының фамилиясе һәм исеме (коллектив исеме), юнәлеш (номинация), әсәрнең исеме һәм трек номеры ачык итеп язылган булырга тиеш**.**

Вокалчылар өченбары тик«-1» фонограммаларыняисә инструменталь бизәлеш куллану мәҗбүри**.**

Фестивальнең 2 нче турына үткән вокалчы-катнашучылар өчен CD дискта яздырылган югары сыйфатлы «-1» фонограммасы – 2 данәдә, «Ягымлы яз – 2016» фестивале лауреатлары һәм дипломантлары башкаруындагы җырлар белән компакт-диск чыгару максатыннан «+1» фонограммасы – 1 данәдә булуы мәҗбүри.

Реквизит**.** Фестивальнең оештыру комитеты коллективларны һәм башкаручыларны сәхнә реквизитының бары тик стандарт җыелмасы белән генә тәэмин итә: өстәлләр, урындыклар, коллективларга һәм башкаручыларга үзенчәлекле реквизит тәкъдим ителми.

Башка шәһәрләрдән килгән «Ягымлы яз-2016» фестивале катнашучыларының ике якка да юл чыгымнарын, туклануны һәм яшәүне оештыруны командировкага җибәргән як үз өстенә ала. Фестивальнең оештыру комитеты башка шәһәрләрдән килгән катнашучыларны урнаштыру вариантларын тәкъдим итә һәм катнашучы гаризасы буенча кунакханәләрдә алдан ук урын алып куя. Казан шәһәре кунакханәләрендә урыннар алып кую мәсьәләсе буенча Казан шәһәре Башкарма комитетының Балалар һәм яшьләр эшләре комитетына (843) 237-59-92 телефоны һәм 2375992@bk.ru электрон адрес буенча мөрәҗәгать итәргә кирәк.

1. **Фестивальдәге жюри**

Фестивальнең жюри составы оештыру комитеты тарафыннан формалаштырыла һәм оештыру комитеты рәисе тарафыннан раслана. Жюри составына танылган популяр артистлар, композиторлар, педагоглар, шагыйрьләр, продюсерлар, режиссерлар, журналистлар, фестиваль попечительләре, иганәчеләр, иҗтимагый-сәяси эшлеклеләре, фестиваль идеяләрен популярлаштыруга ярдәм итүче иҗат интеллегенциясенең һәм эшлекле дөньяның башка вәкилләре керә. «Ягымлы яз – 2016» фестиваленең жюри составы фестивальнең оештыру комитеты рәисе тарафыннан раслана.

Жюри чыгыш ясап иң күп балл җыйган конкурсантлар арасыннан фестиваль лауреатларын һәм дипломантларын билгели.

Жюри карары беркетмә белән рәсмиләштерелә һәм рәис тарафыннан раслана.

Конкурсантның чыгышлары 10 баллы система буенча бәяләнә, иң түбән балл 5. Гомуми билгеләрдән чыгып уртача балл исәпләнә. Уртача балл нигезендә катнашучының фестивальнең киләсе турга үтүе билгеләнә.

Сайлап алу турын читтән торып узучы катнашучылар (Татарстан Республикасы районнары, Россия регионнары һәм чит илләр) өчен конкурс нәтиҗәләре 2016 елның 18 нчы апрелендә хәбәр ителә.

Бәхәсле мәсьәләләрне хәл иткәндә жюри рәисенең өстәмә тавыш бирү хокукы бар.

Беркетмә белән рәсмиләштерелгән жюри карарлары соңгы карар булып тора, алар яңадан тикшерелми һәм шикаять бирергә рөхсәт ителми.

Жюри бәяләренең критерияләре булып түбәндәгеләр тора:

1. Вокал-соло, вокаль ансамбльләр: тавыш диапазоны һәм куелышы, дикция, яңгырашы, микрофон белән эшләү, тамаша, артистизм, башкарыла торган әсәрнең конкурсант яшенә туры килүе.

2. Инструменталистлар, ансамбльләр һәм солистлар: башкару тәэсирле (музыкаль) һәм сыйфатлы булу, ансамбльдә уйнау, башкару техникасы, сәхнә культурасы һәм артистизм.

3. Хореография: башкару техникасы, индивидуальлек, стиль, тамашалык, сценография, сәхнә культурасы, артистизм, сәхнә образын тудыру, үзенчәлекле булу, хислелек.

4. Театраль: сөйләм культурасы, импровизация, юмор, индивидуальлек, шәхси мөлаемлык, сәхнә костюмы.

5. Мода театры: композициянең бөтенлеге, костюмнарның дизайны, стиль ягыннан тотрыклылык, артистизм, музыкаль бизәлеш.

1. **Фестивальне үткәрү вакыты һәм урыны**

Студентларның «Ягымлы яз-2016» ачык Казан милли иҗат фестивале Казан шәһәрендә 2016 елның 20 – 21 апрелендә үткәрелә. Фестивальне үткәрү вакытлары:

* Татарстан Республикасы районнарыннан, Россия регионнарыннан һәм чит илләрдән килгән катнашучылар өчен читтән торып сайлап алу туры – 18 апрельгә кадәр;
* сайлап алу турлары – 20 апрельдә;
* сайлап алу турларын узган катнашучыларга, 21 нче апрельдә репетициягә килү мәҗбүри;

фестивальнең гала-концерты 21 нче апрельдә 16.00 сәгатьтә Идел буе дәүләт физик тәрбия, спорт һәм туризм академиясе концертлар залында(Универсада авылы , 35 нче йорт) узачак.

* Студентларның «Ягымлы яз-2016» ачык Казан милли иҗат фестивалендә катнашу өчен тутырылган һәм уку йорты җитәкчесе тарафыннан расланган гариза (беркетмә) 2016 елның 12 нче апреленә кадәр Казан шәһәре, Петербург урамы, 70 нче йорт адресы буенча Казан шәһәре Башкарма комитетының Балалар һәм яшьләр эшләре комитетына (13 нче кабинет) җибәрелергә тиеш. Оештыру комитеты телефоны: (843) 237-59-92, факс: 237-50-90, e-mail: 2375992@bk.ru

**Студентларның XXI «Ягымлы яз-2013» Казан**

**милли иҗат фестивалендә катнашу өчен**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (УКУ ЙОРТЫ ИСЕМЕ)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ШӘҺӘР, РАЙОН)

|  |  |  |
| --- | --- | --- |
|  | Башкаручының фамилиясе, исеме, әтисенең исеме (тулысынча) |  |
|  | Җитәкченең фамилиясе, исеме, әтисенең исеме (тулысынча) |  |
|  | Коллектив исеме  (исемлек беркетелә, 1 нче номерлы кушымта) |  |
|  | Номер исеме: | 1.  2. |
|  | Элемтә өчен телефоннар  (башкаручының, җитәкченең) |  |
|  | Паспорт мәгълүматлары  (башкаручының яки җитәкченең) | Серия \_\_\_\_\_\_\_№ \_\_\_\_\_\_\_\_\_\_\_\_\_\_\_\_\_\_\_\_\_  Кем тарафыннан\_\_\_\_\_\_\_\_\_­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_  кайчан бирелгән \_\_\_\_\_\_\_\_\_\_\_\_\_\_\_\_\_\_\_\_ |
|  | Индекс, теркәлгән урын буенча адрес  (башкаручының яки җитәкченең)  астына сызарга |  |
|  | Пенсия иминияте таныклыгы  (башкаручының яки җитәкченең) |  |
|  | ИНН (башкаручының яки җитәкченең) |  |

10. Фонограмма 11. Искәрмә (кирәкле җиһазлар)

|  |  |  |  |
| --- | --- | --- | --- |
|  | Мини диск |  |  |
|  | CD |  |  |

12. Юнәлеш (**кирәклесенең астына сызарга**): **музыкаль** (номинацияләр: вокал-соло, вокаль ансамбльләр, инструменталь), **хореография** (фольклор (халык), популяр эстрада биюе), **театраль** (театраль, нәфис сүз - конферанс), **театр модасы**.

#### Нигезләмә белән таныштым һәм килешәм \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(катнашучы имзасы)

**Уку йортының ректоры (директоры) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(**мөһер урыны, имза)

**Гариза 2012 елның 5 нче апреленә кадәр түбәндәге адрес буенча җибәрелә: 420107, Татарстан Республикасы, Казан шәһәре, Петербург урамы, 70 нче йорт, Казан шәһәре Башкарма комитетының Балалар һәм яшьләр эшләре комитеты, 13 каб., оештыру комитетның телефоны: (843) 237-59-92, факс 237-50-90, е-mail:** [**jagemle.jaz-2012@mail.ru**](mailto:jagemle.jaz-2012@mail.ru)**. Материалларны файл алыштыру системалары ярдәмендә җибәрергә мөмкин.**

**Коллектив составы**

|  |  |  |  |
| --- | --- | --- | --- |
| **№** | **Башкаручы фамилиясе, исеме, әтисенең исеме** | **Туган көне, ае, елы** | **Курс,**  **төркем номеры** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Коллектив җитәкчесе \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

/имза, Ф.И.О./